CELEX: 52020PC0584
Language: da
Date: 2020-09-24
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår ændringen af listen over personer, der kan fungere som voldgiftsmænd i tvistbilæggelsesprocedurer

EUROPA-KOMMISSIONEN
            Bruxelles, den 24.9.2020
            COM(2020) 584 final
            2020/0270(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår ændringen af listen over personer, der kan fungere som voldgiftsmænd i tvistbilæggelsesprocedurer
            
               
         
         
            
               BEGRUNDELSE
            
            
               1.Forslagets genstand
            
            
               Dette forslag vedrører afgørelsen om fastlæggelse af den holdning, der skal indtages på Unionens vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side ("aftalen") i forbindelse med den planlagte vedtagelse af en afgørelse, som ændrer listen med personer, der kan fungere som voldgiftsmænd i tvistbilæggelsesprocedurer.
            
            
               2.Baggrund for forslaget
            
            
               2.1.Aftalen
            
            
               Aftalen tager sigte på at udvide det eksisterende brede bilaterale samarbejde på det økonomiske, handelsmæssige og politiske område samt inden for sektorspecifikke politikker og danner dermed på lang sigt grundlag for at videreudvikle forbindelserne mellem EU og Armenien. Gennem en intensiveret politisk dialog og et styrket samarbejde på en lang række områder skabes der med aftalen et grundlag for et mere effektivt bilateralt engagement med Armenien. 
            
            
               Undertegnelsen og den midlertidige anvendelse af aftalen blev godkendt ved Rådets afgørelse (EU) 2018/104 af 20. november 2017 i henhold til aftalens artikel 385. Aftalen er blevet anvendt midlertidigt siden den 1. juni 2018.
            
            
               2.2.Partnerskabsudvalget
            
            
               Partnerskabsudvalget mødes i en særlig sammensætning for at drøfte alle spørgsmål i forbindelse med aftalens afsnit VI (Handel og handelsrelaterede anliggender), jf. aftalens artikel 363, stk. 7. Partnerskabsudvalget bistår Partnerskabsrådet ved udførelsen af dets opgaver og funktioner, jf. aftalens artikel 363, stk. 1 og 6. Det har beføjelse til at træffe afgørelser på områder, hvor Partnerskabsrådet har delegeret det beføjelser, og i de tilfælde, der er fastsat i aftalen. Disse afgørelser er bindende for aftaleparterne, der træffer passende foranstaltninger for at gennemføre dem.
            
            
               2.3.Den påtænkte retsakt, der skal vedtages af Partnerskabsudvalget
            
            
               Hvis det ikke lykkes parterne at bilægge en tvist ved høring, giver den voldgiftsprocedure, der er beskrevet i aftalens afsnit VI, kapitel 13, den part, der har anmodet om høring, mulighed for at anmode om nedsættelse af et voldgiftspanel. I henhold til aftalens artikel 339, stk. 1, skal Partnerskabsudvalget på grundlag af forslag fra parterne opstille en liste med mindst 15 personer, der er villige og i stand til at fungere som voldgiftsmænd. Listen skal bestå af tre dellister: en delliste for hver part og en delliste over personer, som ikke er statsborgere i nogen af parterne, og som skal fungere som formand for voldgiftspanelet. Hver delliste skal bestå af mindst fem personer. Partnerskabsudvalget skal også sørge for, at listen altid er ajourført.
            
            
               De voldgiftsmænd og formænd, som Unionen og Republikken Armenien foreslår, skal have særlig erfaring inden for jura, international handel og andre emner vedrørende bestemmelserne i aftalens afsnit VI og opfylde det krav om uafhængighed, der er beskrevet nærmere i aftalens artikel 339, stk. 2.
            
            
               På dette grundlag blev listen over voldgiftsmænd opstillet ved afgørelse vedtaget af Partnerskabsudvalget i dettes handelssammensætning den 17. oktober 2019. En af de fem kandidater til voldgiftsmænd fra Republikken Armenien opfylder imidlertid ikke længere kravet om uafhængighed, der er beskrevet nærmere i aftalens artikel 339, stk. 2.
            
            
               Republikken Armenien har foreslået en ny kandidat til voldgiftsmand, der har særlig erfaring inden for jura, international handel og andre emner vedrørende bestemmelserne i aftalens afsnit VI og forventes at opfylde det krav om uafhængighed, der er beskrevet nærmere i aftalens artikel 339, stk. 2.
            
            
               Formålet med den påtænkte retsakt er derfor at fastlægge Unionens holdning til Partnerskabsudvalgets vedtagelse af en afgørelse om ændring af listen over personer, der er villige og i stand til at fungere som voldgiftsmænd i tvistbilæggelsesprocedurer, ved at erstatte den af de fem kandidater til voldgiftsmænd fra Republikken Armenien, som ikke længere opfylder betingelserne i aftalens artikel 339, stk. 2, med den nye kandidat, som Republikken Armenien har foreslået.
            
            
               3.Den holdning, der skal indtages på Unionens vegne
            
            
               Den holdning, der skal indtages på Unionens vegne, har til formål at ændre listen over personer, der er villige og i stand til at fungere som voldgiftsmænd i tvistbilæggelsesprocedurer. 
            
            
               4.Retsgrundlag
            
            
               4.1.Proceduremæssigt retsgrundlag
            
         
         
            
               4.1.1.Principper
            
            
               I henhold til artikel 218, stk. 9, i traktaten om Den Europæiske Unions funktionsmåde (TEUF) vedtager Rådet afgørelser om "fastlæggelse af, hvilke holdninger der skal indtages på Unionens vegne i et organ nedsat ved en aftale, når dette organ skal vedtage retsakter, der har retsvirkninger, bortset fra retsakter, der supplerer eller ændrer den institutionelle ramme for aftalen".
            
            
               4.1.2.Princippernes anvendelse på det foreliggende tilfælde
            
            
               Partnerskabsudvalget er et organ, der er nedsat ved aftalen. Den afgørelse, der skal vedtages af Partnerskabsudvalget, vil være bindende i henhold til folkeretten, jf. aftalens artikel 363, stk. 6. Den påtænkte retsakt supplerer eller ændrer ikke den institutionelle ramme for aftalen. Det proceduremæssige retsgrundlag for den foreslåede afgørelse er derfor artikel 218, stk. 9, i TEUF.
            
            
               4.2.Materielt retsgrundlag
            
            
               4.2.1.Principper
            
            
               Det materielle retsgrundlag for en afgørelse i henhold til artikel 218, stk. 9, i TEUF afhænger hovedsagelig af formålet med og indholdet af den påtænkte retsakt, hvortil der skal indtages en holdning på Unionens vegne. 
            
            
               4.2.2.Princippernes anvendelse på det foreliggende tilfælde
            
            
               Hovedformålet med og indholdet af den påtænkte retsakt vedrører en sikring af gennemførelsen af Unionens fælles handelspolitik.
            
            
               Det materielle retsgrundlag for den foreslåede afgørelse er derfor artikel 207, stk. 3, og artikel 207, stk. 4, første afsnit. 
            
            
               4.3.Konklusion
            
            
               Retsgrundlaget for den foreslåede afgørelse bør være artikel 207, stk. 3, og 207, stk. 4, første afsnit, sammenholdt med artikel 218, stk. 9, i TEUF.
            
            
               2020/0270 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår ændringen af listen over personer, der kan fungere som voldgiftsmænd i tvistbilæggelsesprocedurer
            
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 207, stk. 4, første afsnit, sammenholdt med artikel 218, stk. 9,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
         
         
            
               (1)Den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side
                  1
                ("aftalen") blev undertegnet på Unionens vegne i overensstemmelse med Rådets afgørelse (EU) 2018/104
                  2
                og anvendes midlertidigt siden den 1. juni 2018. 
            
            
               (2)Partnerskabsudvalget opstillede på sit møde den 17. oktober 2019 en liste over 15 personer, som er villige og i stand til at fungere som voldgiftsmænd ("listen over voldgiftsmænd"), jf. aftalens artikel 339, stk. 1.
            
            
               (3)Armenien har meddelt Unionen, at en af de voldgiftsmænd, landet havde foreslået, ikke længere opfylder betingelserne i aftalens artikel 339, stk. 2, og derfor bør erstattes.
            
            
               (4)For at sikre anvendelsen af aftalens bestemmelser, som finder midlertidig anvendelse, skal Partnerskabsudvalget vedtage en afgørelse om ændring af listen over voldgiftsmænd. 
            
            
               (5)Den holdning, der skal indtages på Unionens vegne i Partnerskabsudvalget, bør fastlægges, da udkastet til afgørelse får bindende virkning for Unionen —
            
            
               VEDTAGET DENNE AFGØRELSE:
            
            
               Artikel 1
            
            
               Den holdning, der skal indtages på Unionens vegne i Partnerskabsudvalget under den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår ændringen af listen over personer, der er villige og i stand til at fungere som voldgiftsmænd, jf. aftalens artikel 339, stk. 1 og 2, baseres på det udkast til afgørelse vedtaget af Partnerskabsudvalget, der er knyttet til nærværende afgørelse.
            
            
               Artikel 2
            
            
               Denne afgørelse er rettet til Kommissionen. 
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EUT L 23 af 26.1.2018, s. 4.
               
               
                  
                     (2)
                  
                        Rådets afgørelse (EU) 2018/104 af 20. november 2017 om undertegnelse på Unionens vegne og om midlertidig anvendelse af den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side (EUT L 23 af 26.1.2018, s. 1).
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 24.9.2020
            COM(2020) 584 final
            BILAG
            til
            Forslag til Rådets afgørelse
            om den holdning, der skal indtages på Den Europæiske Unions vegne i Partnerskabsudvalget oprettet ved den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side, for så vidt angår ændringen af listen over personer, der kan fungere som voldgiftsmænd i tvistbilæggelsesprocedurer
            
               
         
         
            
               UDKAST TIL 
            
            
               PARTNERSKABSUDVALGET EU-ARMENIENS AFGØRELSE NR. …/…
            
            
               af …
            
            
               om ændring af listen over voldgiftsmænd, jf. artikel 339 i den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side 
            
            
               PARTNERSKABSUDVALGET HAR —
            
            
               under henvisning til den omfattende og udvidede partnerskabsaftale mellem Den Europæiske Union og Det Europæiske Atomenergifællesskab og deres medlemsstater på den ene side og Republikken Armenien på den anden side ("aftalen"), særlig artikel 339, stk. 1, og
            
            
               ud fra følgende betragtninger:
            
            
               (1)Partnerskabsudvalget opstillede på sit møde den 17. oktober 2019 en liste med 15 personer, der er villige og i stand til at fungere som voldgiftsmænd ("listen over voldgiftsmænd"). 
            
            
               (2)Personerne på listen skal være uafhængige og handle efter deres egen overbevisning og må ikke modtage instrukser fra nogen organisation eller regering eller være tilknyttet nogen af parternes regering, og de skal overholde adfærdskodeksen, jf. aftalens artikel 339, stk. 2.
            
            
               (3)Armenien har meddelt Unionen, at en af de voldgiftsmænd, landet havde foreslået, ikke længere opfylder betingelserne i aftalens artikel 339, stk. 2, og har derfor foreslået en anden person i stedet for. 
            
            
               (4)For at sikre anvendelsen af aftalens bestemmelser, som finder midlertidig anvendelse, bør listen over voldgiftsmænd ændres af Partnerskabsudvalget.
            
            
               (5)Den Europæiske Union accepterer, at den foreslåede person opfylder betingelserne i aftalens artikel 339, stk. 2 —
            
            
               VEDTAGET DENNE AFGØRELSE:
            
            
               Artikel 1
            
            
               Listen over personer, der er villige og i stand til at fungere som voldgiftsmænd, opstillet i henhold til aftalens artikel 339, stk. 1, erstattes af den liste over voldgiftsmænd, der er anført i bilaget til denne afgørelse.
            
            
               Artikel 2
            
            
               Denne afgørelse træder i kraft på dagen for vedtagelsen. 
            
            
               Artikel 3
            
            
               Denne afgørelse er udfærdiget i to eksemplarer på engelsk. Hver part kan sørge for oversættelser til dens officielle sprog. 
            
         
         
            
               Udfærdiget i …, den …
            
            
                     
                        På Partnerskabsudvalgets vegne
                     
                     
                  
               
                     
                        Formand
                     
                  
                  
                     
                        Sekretærer
                     
                  
               
               BILAG
            
            
               LISTE OVER VOLDGIFTSMÆND, JF. AFTALENS ARTIKEL 339
            
            
               Voldgiftsmænd foreslået af Den Europæiske Union
            
            
               1.Claus-Dieter Ehlermann
            
            
               2.Giorgio Sacerdoti
            
            
               3.Jacques Bourgeois
            
            
               4.Pieter Jan Kuijper
            
            
               5.Ramon Torrent
            
            
               Voldgiftsmænd foreslået af Republikken Armenien
            
            
               1.Nora Sargsyan
            
            
               2.Arman Sargsyan
            
            
               3.Arsen Tavadyan
            
            
               4.Levon Gevorgyan
            
            
               5.Mushegh Manukyan
            
            
               Formænd
            
            
               1.William Davey (USA)
            
            
               2.Helge Seland (Norge)
            
            
               3.Maryse Robert (Canada)
            
         
         
            
               4.Christian Häberli (Schweiz)
            
            
               5.Merit Janow (USA)